Paul Lauterbur

Paul Christian Lauterbur (6. mai 1929 Sidney, Ohio osariik – 27. märts 2007 Urbana, Illinois) oli USA keemik, kes koos Peter Mansfieldiga sai 2003. aasta Nobeli meditsiiniauhinna.

Paul Lauterbur lõpetas 1951 keemia alal Clevelandi kõrgkooli Case Institute of Technology. Mõni aasta hiljem sai ta samal alal Pittsburghi ülikoolist doktorikraadi.

Ta tegi teedrajavaid ülesvõtteid tuumamagnetresonantsi abil, mis on praegu tähtis mitteinvasiivne meditsiinilise diagnostika tehnika. 1972 kirjeldas ta magnetresonantskuvamise printsiipe ning 1973 avaldas esimese neil printsiipidel saadud ülesvõtte.

1963–1984 töötas ta New Yorgi osariigi ülikoolis Stony Brookis, alates 1985. aastast oli ta UIUC meditsiinilise informaatika, keemia, biotehnoloogia, molekulaar- ja integratiivfüsioloogia ja biofüüsika professor.

Tunnustus
1985 – valiti USA Rahvusliku Teaduste Akadeemia liikmeks 
1987 – National Medal of Science
1992 – valiti Leopoldina liikmeks
1994 – Kyoto auhind
2003 – Nobeli füsioloogia- või meditsiiniauhind

Välislingid

Ameerika Ühendriikide keemikud
Nobeli füsioloogia- või meditsiiniauhinna laureaadid
Sündinud 1929
Surnud 2007